Nvidia on luonut uuden tekoälytyökalun, joka voisi olla hyödyllinen esimerkiksi videoneuvotteluissa.
Nvidia Broadcast tarjoaa monia tekoälyyn perustuvia työkaluja, joista yksi parantaa katsekontaktia. Vielä beta-vaiheessa oleva työkalu nimeltään Eye Contact vaatii GeForce RTX -näytönohjaimen, ja se on kokeiltavissa Nvidia Broadcastin uudessa versiossa.
Käyttäjä voi työkalua hyödyntäessään ainakin silmäillä näyttöä kameran sijaan, ja silti katsekontakti kameraan ja katsojiin säilyy. Testaajan mielestä tekniikka on hiukan kauhistuttavaa, ja hänen mukaansa se ainakin suurentaa hiukan silmiä.
Video kannattaa aloittaa vaikkapa kohdasta 1:10 tai 2:20. Alla myös toinen, ehkä paremman esimerkin antava video, joka kannattaa aloittaa kohdasta 0:50.